న్యూఢిల్లీ: ఇన్ఫోసిస్ సీఈవోగా విశాల్ సిక్కా శుక్రవారం హఠాత్తుగా రాజీనామా చేయడంతో ఆ కంపెనీలో పెను ప్రకంపనలు రేగుతున్నాయి. ఆయన ఎందుకు రాజీనామా చేశారన్న దానిపై పలు ఊహాగానాలు వెల్లువెత్తుతున్నాయి. ఈ నేపథ్యంలో విశాల్ సిక్కా తన పర్సనల్ బ్లాగ్లో రాజనామాకు గల కారణాలను  స్వయంగా వెల్లడించారు. ‘‘దారుణమైన, నిరాధారమైన ఆరోపణలతో పాటు నానాటికీ పెరుగుతున్న వ్యక్తిగత దాడులవల్లే’’ తాను ఇన్ఫోసిస్ సీఈవో పదవి నుంచి దిగిపోవాలని నిర్ణయించుకున్నానన్నారు. ఇన్ఫోసిస్ సీఈవోగా తాను మూడేళ్లు సమర్థంగానే పనిచేశారననీ.. ఏ విషయంలోనూ చింతించాల్సిన అవసరం తనకు లేదన్నారు. ‘‘పక్కదారి పట్టించే ప్రచారాలు.. తద్వారా మా చుట్టూ బహిరంగంగా రేగుతున్న అల్లరి.. ఒక అస్థిరమైన వాతావరణాన్ని సృష్టించాయి...’’ అని ఆయన తన రాజీనామా లేఖలో పేర్కొన్నారు. కార్పొరేట్ పాలనా వ్యవహారాలపై ఇన్ఫోసిస్ సహ వ్యవస్థాపకుడు నారాయణమూర్తి చేస్తున్న ప్రచారం వల్లే సిక్కా ఈ అనూహ్య నిర్ణయం తీసుకున్నట్టు బోర్డు ఆరోపించిన సంగతి తెలిసిందే.
newdhilly: infosis seeeevogaa visal sikka sukravaaram hataattugaa rajinama cheyadamtho aa companylo penu prakampanalu regutunnayi. aayana enduku rajinama chesaranna daanipai palu oohaagaanaalu velluvettutunnaay. ee nepathyamlo visal sikka tana parsanal blaglo rajanamaku gala kaaranaalanu  swayamgaa velladinchaaru. ‘‘daarunamaina, niraadhaaramaina aaropanalato paatu naanaatikii perugutunna vyaktigata dadulavalle’’ taanu infosis seeeevo padavi nunchi digipovalani nirnayinchukunnanna. infosis seeeevogaa taanu moodellu samarthamgaane panichesaarananii.. e vishayamloonuu chintinchaalsina avasaram tanaku ledannaru. ‘‘pakkadari pattinche prachaaraalu.. tadwara maa chuttu bahirangamgaa regutunna allari.. oka asthiramaina vaataavaranaanni srushtinchaayi...’’ ani aayana tana rajinama lekhalo perkonnaru. carporate palana vyavahaaraalapai infosis saha vyavasthaapakudu narayanamurthy chestunna prachaaram valle sikka ee anuhya nirnayam teesukunnattu bordu aaropinchina sangati telisinde.